CELEX: 62008TJ0051
Language: hu
Date: 2011-11-30
Title: A TÖRVÉNYSZÉK ÍTÉLETE (fellebbezési tanács) 2011. november 30.#Európai Bizottság kontra Daniel Dittert.#Fellebbezés – Közszolgálat – Tisztviselők – Előléptetés – 2005. évi előléptetési időszak – Elsőbbségi pontok – Műszaki hiba miatti elmaradás – Az A* előléptetési bizottság – A felettes által javasoltnál alacsonyabb számú elsőbbségi többletpont adása – Az előléptetett tisztviselők listájára való felvétel mellőzése.#T‑51/08. P. sz. ügy.

Határozatok Tára
                                A TÖRVÉNYSZÉK ÍTÉLETE (fellebbezési tanács)
                                                2011. november 30.
                                                T-51/08. P. sz. ügy
                                                Európai Bizottság
                                                       kontra
                                                   Daniel Dittert
        „Fellebbezés — Közszolgálat — Tisztviselők — Előléptetés — 2005. évi előléptetési időszak —
    Elsőbbségi pontok — Műszaki hiba miatti elmaradás — Az A* előléptetési bizottság — A felettes által
   javasoltnál alacsonyabb számú elsőbbségi többletpont adása — Az előléptetett tisztviselők listájára való
                                                 felvétel mellőzése”
   Tárgy:        Az Európai Unió Közszolgálati Törvényszékének (második tanács) F-109/06. sz., Dittert
                 kontra Bizottság ügyben 2007. november 22-én hozott ítélete (EBHT-KSZ 2007.,
                 I-A-1-383. o. és II-A-1-2131. o.) ellen benyújtott, és ezen ítélet hatályon kívül helyezésére
                 irányuló fellebbezés.
   Határozat: A Törvényszék a fellebbezést elutasítja. A Bizottság maga viseli saját költségeit, valamint
                 köteles viselni a Daniel Dittertnél felmerült költségeket.
                                                    Összefoglaló
   1. Tisztviselők — Kereset — Sérelmet okozó aktus — A Bizottság által bevezetett előléptetési rendszer —
   Az elsőbbségi pontok adásának mellőzése — Keresettel megtámadható jogi aktus — Feltétel
   (Személyzeti szabályzat, 45., 90. és 91. cikk)
   2. Tisztviselők — Előléptetés — Az érdemek összehasonlító vizsgálata
   (Személyzeti szabályzat, 38. cikk, f) pont, és 45. cikk)
   3. Tisztviselők — Előléptetés — Az érdemek összehasonlító vizsgálata
   (Személyzeti szabályzat, 45. cikk)
   4. Tisztviselők — Előléptetés — Az érdemek összehasonlító vizsgálata
   (Személyzeti szabályzat, 45. cikk)
   5. Tisztviselők — Előléptetés — Az érdemek összehasonlító vizsgálata
   (Személyzeti szabályzat, 45. cikk)
HU
         ECLI:EU:T:2011:702                                                                                  1
 ---pagebreak---                                        ÖSSZEFOGLALÓ – T-51/08. P. SZ. ÜGY
                                          BIZOTTSÁG KONTRA DITTERT
1. A Bizottság által alkalmazott előléptetési rendszer keretében az elsőbbségi pontok adását mellőző
azon határozat, amely nem az érintett tisztviselő érdemeinek értékelésén alapuló tudatos választás
eredménye, hanem az e pontokról való megfeledkezésé, eljárási hibának minősül, ha az eljárás
lefolytatását érintő ezen szabálytalanság hiányában az említett határozatnak más lehetett volna a
tartalma.
                                                                                      (lásd az 59. és 60. pontot)
2. A személyzeti szabályzat 38. cikkének f) pontjából kitűnik, hogy a kirendelt tisztviselő megtartja
beosztását, magasabb fizetési fokozatba lépésre való jogát és az előléptetésre való alkalmasságát. Ebből
következik, hogy ezen tisztviselők, akik pályafutásukat eredeti főigazgatóságukon belül folytatják, az
előléptetések tekintetében nem részesülhetnek eltérő bánásmódban, és ugyanolyan lehetőségekkel kell
rendelkezniük, mint az ugyanahhoz a főigazgatósághoz beosztott munkatársaiknak.
E tekintetben az intézmény nem hivatkozhat érvényesen arra az állítólagos nehézségre, hogy a kirendelt
és a nem kirendelt tisztviselők érdemeit kell összehasonlítani, mivel a kirendelt tisztviselők előmeneteli
jelentését az eredeti főigazgatóságuk készíti el, nem pedig a fogadó intézményüknél lévő felettesük. A
kirendelt és a nem kirendelt tisztviselők érdemeinek összehasonlítása tehát továbbra is lehetséges, sőt,
elengedhetetlen az összes tisztviselőt érintő egyenlő bánásmód biztosítása érdekében.
                                                                                  (lásd a 62., 66. és 67. pontot)
3. Semmi nem akadályozza a kinevezésre jogosult hatóságot abban, hogy a Bizottság valamely
főigazgatóságán belül az elsőbbségi pontok adásának eljárása során vétett eljárási hibát az előléptetési
időszak során később kijavítsa. Ehhez azonban szükséges, hogy e kijavító intézkedés meghozatalára és
végrehajtására a Bizottság belső szabályzata által végrehajtott előléptetési rendszer keretében kerüljön
sor.
E tekintetben ezen rendszer keretében az összes – akár kirendelt, akár nem kirendelt – tisztviselő
jogosult érdemeinek két egymást követő vizsgálatára, amelyek mindegyike önmagában is növelheti az
előléptetés esélyét, azaz egy, a saját főigazgatóságán belül a főigazgató által végzett összehasonlító
vizsgálatra, amelynek tétje az elsőbbségi pontok esetleges odaítélése, majd egy szélesebb körű, az
összes főigazgatóságra kiterjedő, és az előléptetési bizottság, valamint a kinevezésre jogosult hatóság
által végzett összehasonlító vizsgálatra, amelynek tétje az elsőbbségi többletpontok esetleges odaítélése.
E szélesebb körű, az összes főigazgatóságra kiterjedő vizsgálat elsődleges célja tehát nem az, hogy
felváltsa a különböző főigazgatóságok által végzett vizsgálatot, hanem az, hogy adott esetben elsőbbségi
többletpontok odaítélésével egészítse ki azt.
Egyébiránt az érdemek számszerűsítésén alapuló előléptetési rendszerben – amelyet az jellemez, hogy a
tisztviselők minden évben érdempontokat és elsőbbségi többletpontokat kapnak – a kinevezésre
jogosult hatóság kijavítási lehetősége az érdemeknek a saját főigazgatóságán belül elvégzett
összehasonlító vizsgálata során csak akkor orvosolhatja a feltételezhetően a tisztviselővel szemben
elkövetett eljárási hibát, ha az érintett számára ugyanolyan kedvező bánásmódot biztosít, mint
amilyenben ezen eljárási hiba hiányában részesült volna. Ezen elv nem érvényesül azon esetben,
amikor a kinevezésre jogosult hatóság úgy véli, hogy egyáltalán nem kell tartania magát az érintett
főigazgató hivatalos ígéreteihez azon szándékait illetően, melyek az elkövetett szabálytalanság
hiányában az említett tisztviselővel kapcsolatban felmerültek volna, jóllehet a főigazgató
2                                                                                         ECLI:EU:T:2011:702
 ---pagebreak---                                               ÖSSZEFOGLALÓ – T-51/08. P. SZ. ÜGY
                                                  BIZOTTSÁG KONTRA DITTERT
intézkedésének egyetlen célja az volt, hogy a megfelelő ügyintézés elvével és az adminisztrációt terhelő
gondoskodási kötelezettséggel összhangban kijavítsa az eljárási hibát, amely befolyásolja a teljes
pontszámot meghatározó határozat érvényességét.
                                                                                                  (lásd a 70–73. és 75. pontot)
          Hivatkozás:
          a Törvényszék T-432/04. sz., Parlante kontra Bizottság ügyben 2007. június 6-án hozott ítéletének (EBHT-KSZ 2007.,
          I-A-2-133. o. és II-A-2-921. o) 59., 64. és 68. pontja.
4. A Bizottság által alkalmazott előléptetési eljárás értelmében a főigazgatóknak a főigazgatóságuk
elsőbbségi pontjainak megadásával kell részt venniük az előléptetési eljárásban. Ennél fogva
természetes, hogy ha a főigazgató az akaratán kívüli műszaki hiba miatt akadályoztatva volt abban,
hogy valamely beosztottja ügyében nyilatkozzon, az illetékes előléptetési bizottságnak és a kinevezésre
jogosult hatóságnak átadja az érintett érdemeinek a főigazgatóságán belül elvégzett összehasonlító
vizsgálatára vonatkozó releváns információkat. E magatartás, mivel e tisztviselőt korántsem hozza
kedvezőbb helyzetbe az ugyanezen főigazgatósághoz tartozó többi tisztviselővel szemben, nemcsak a
megfelelő ügyintézés elvének és a gondoskodási kötelezettségnek, hanem az egyenlő bánásmód elvének
is eleget tesz.
                                                                                                            (lásd a 81. pontot)
5. A Bizottság által bevezetett, az érdemek számszerűsítésén alapuló előléptetési rendszer, amelyet az
jellemez, hogy a tisztviselők minden évben érdempontokat és elsőbbségi többletpontokat kapnak, az
érdemek korábbiaknál objektívabb és könnyebb összehasonlítását teszi lehetővé. Az ilyen rendszerben
az előléptethető tisztviselők által összegyűjtött pontok száma meghatározó az előléptetésükhöz, abban
az értelemben, hogy közülük főszabály szerint azokat léptetik elő automatikusan, akiknek pontjai az
előléptetési küszöböt meghaladják.
                                                                                                            (lásd a 93. pontot)
          Hivatkozás:
          a fent hivatkozott Parlante kontra Bizottság ügyben hozott ítélet 59. pontja.
ECLI:EU:T:2011:702                                                                                                           3